CELEX: 32020R2122
Language: et
Date: 2020-12-16 00:00:00
Title: Komisjoni rakendusmäärus (EL) 2020/2122, 16. detsember 2020, millega antakse 2021. aastaks piiramatu tollimaksuvaba pääs liitu Norrast pärit teatavate Euroopa Parlamendi ja nõukogu määrusega (EL) nr 510/2014 hõlmatud põllumajandussaaduste töötlemisel saadud kaupadele

17.12.2020   
               
               
                  ET
               
               
                  Euroopa Liidu Teataja
               
               
                  L 426/32
               
            
         KOMISJONI RAKENDUSMÄÄRUS (EL) 2020/2122,
         16. detsember 2020,
         millega antakse 2021. aastaks piiramatu tollimaksuvaba pääs liitu Norrast pärit teatavate Euroopa Parlamendi ja nõukogu määrusega (EL) nr 510/2014 hõlmatud põllumajandussaaduste töötlemisel saadud kaupadele
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. aprilli 2014. aasta määrust (EL) nr 510/2014, millega nähakse ette põllumajandustoodete töötlemisel saadud teatavate toodetega kauplemise kord ning tunnistatakse kehtetuks nõukogu määrused (EÜ) nr 1216/2009 ja (EÜ) nr 614/2009, (1) eriti selle artikli 16 lõike 1 punkti a,
         võttes arvesse nõukogu 25. oktoobri 2004. aasta otsust 2004/859/EÜ, mis käsitleb kirjavahetuse teel kokkuleppe sõlmimist Euroopa Ühenduse ja Norra Kuningriigi vahel Euroopa Majandusühenduse ja Norra Kuningriigi vahelise kahepoolse vabakaubanduslepingu protokolli nr 2 kohta, (2) eriti selle artiklit 3,
         ning arvestades järgmist:
         
                     (1)
                  
                  
                     Euroopa Majandusühenduse ja Norra Kuningriigi vahelise 14. mai 1973. aasta lepingu (3) (edaspidi „Euroopa Majandusühenduse ja Norra Kuningriigi vaheline kahepoolne vabakaubandusleping“) protokolliga nr 2 ning Euroopa Majanduspiirkonna lepingu (4) (edaspidi „EMP leping“) protokolliga nr 3, mida on muudetud EMP ühiskomitee 23. novembri 2001. aasta otsusega nr 140/2001, millega muudetakse EMP lepingu protokolle nr 2 ja 3 töödeldud põllumajandussaaduste ja muude toodete kohta, (5) on kindlaks määratud liidu ja Norra Kuningriigi vahel teatavate põllumajandustoodete ning töödeldud põllumajandustoodetega kauplemise kord.
                  
               
                     (2)
                  
                  
                     EMP lepingu protokollis nr 3 on sätestatud tollimaksu nullmäär, mis kehtib suhkru- või muu magusainelisandiga või maitse- ja lõhnaainetega vee suhtes, mis on liigitatud CN-koodi 2202 10 00 alla, ning muude mittealkohoolsetele jookidele suhtes, mis ei sisalda rubriikidesse 0401–0404 kuuluvaid tooteid ega rubriikidesse 0401–0404 kuuluvatest toodetest valmistatud rasvu ning on liigitatud CN-koodi 2202 90 10 alla.
                  
               
                     (3)
                  
                  
                     Alates 1. jaanuarist 2017 on CN-kood 2202 90 asendatud CN-koodidega 2202 91 00 ja 2202 99. Seepärast peaks käesolev määrus hõlmama CN-koodide 2202 10 00, ex 2202 91 00 ja ex 2202 99 alla kuuluvaid tooteid.
                  
               
                     (4)
                  
                  
                     Euroopa Ühenduse ja Norra Kuningriigi vahel kirjavahetuse teel sõlmitud kokkuleppega Euroopa Majandusühenduse ja Norra Kuningriigi vahelise kahepoolse vabakaubanduslepingu protokolli nr 2 kohta (6) (edaspidi „kirjavahetuse teel sõlmitud kokkulepe“) on ajutiselt peatatud tollimaksuvaba režiim, mis kehtib protokolli nr 2 alusel kaupadele, mille CN-kood on 2202 10 00 (veed, sealhulgas mineraal- ja gaseeritud veed, millele on lisatud suhkrut või muid magusaineid või maitse- ja lõhnaaineid) ja ex 2202 90 10 (muud mittealkohoolsed joogid, mis sisaldavad suhkrut), ja mille CN-kood on nüüd asendatud CN-koodidega 2202 10 00, ex 2202 91 00 ja ex 2202 99. Kooskõlas kirjavahetuse teel sõlmitud kokkuleppega lubatakse neid Norrast pärit tooteid tollimaksuvabalt importida ainult tollimaksuvaba kvoodi piires. Tollimaksuvaba kvooti ületava impordi pealt tuleb maksta tollimaksu.
                  
               
                     (5)
                  
                  
                     Lisaks sellele on kirjavahetuse teel sõlmitud kokkuleppes nõutud, et kõnealustele toodetele tuleb anda piiramatu tollimaksuvaba pääs liitu juhul, kui tariifikvoot ei ole eelmise aasta 31. oktoobriks ammendatud.
                  
               
                     (6)
                  
                  
                     Komisjonile esitatud andmete kohaselt ei olnud komisjoni rakendusmäärusega (EL) 2019/2154 (7) kõnealusele tootele avatud 2020. aasta kvoot 31. oktoobriks 2020 veel ammendatud. Seega tuleks kõnealustele toodetele anda piiramatu tollimaksuvaba pääs liitu 1. jaanuarist kuni 31. detsembrini 2021.
                  
               
                     (7)
                  
                  
                     Seega ei tuleks 2021. aastal kohaldada Euroopa Majandusühenduse ja Norra Kuningriigi vahelise kahepoolse vabakaubanduslepingu protokolli nr 2 alusel kehtiva tollimaksuvaba režiimi ajutist peatamist.
                  
               
                     (8)
                  
                  
                     Käesolevas määruses ette nähtud meetmed on kooskõlas I lisas loetlemata töödeldud põllumajandustoodetega kauplemise horisontaalküsimusi käsitleva korralduskomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            
               1.   Lisas loetletud Norrast pärit kaupadele antakse ajavahemikuks 1. jaanuarist kuni 31. detsembrini 2021 piiramatu tollimaksuvaba pääs liitu.
            
            
               2.   Käesoleva määruse lisas loetletud kaupade suhtes kohaldatakse päritolureegleid, mis on sätestatud Euroopa Majandusühenduse ja Norra Kuningriigi vahelise kahepoolse vabakaubanduslepingu protokollis nr 3.
            
         
         
            Artikkel 2
            Käesolev määrus jõustub seitsmendal päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2021.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 16. detsember 2020
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 150, 20.5.2014, lk 1.
         
            (2)  ELT L 370, 17.12.2004, lk 70.
         
            (3)  EÜT L 171, 27.6.1973, lk 2.
         
            (4)  EÜT L 1, 3.1.1994, lk 3.
         
            (5)  EÜT L 22, 24.1.2002, lk 34.
         
            (6)  ELT L 370, 17.12.2004, lk 72.
         
            (7)  Komisjoni 16. detsembri 2019. aasta rakendusmäärus (EL) 2019/2154, millega avatakse 2020. aasta tariifikvoot Norrast pärit teatavate Euroopa Parlamendi ja nõukogu määrusega (EL) nr 510/2014 hõlmatud põllumajandustoodete töötlemisel saadud kaupade importimiseks liitu (ELT L 327, 17.12.2019, lk 66).
      
      
         
            LISA
            
               Norrast pärit tooted, millele antakse piiramatu tollimaksuvaba pääs liitu 1. jaanuarist kuni 31. detsembrini 2021
            
            
                        
                           Jrk nr
                        
                     
                     
                        
                           CN-kood
                        
                     
                     
                        
                           TARICi kood
                        
                     
                     
                        
                           Kauba kirjeldus
                        
                     
                  
                        09.0709
                     
                     
                        2202 10 00 
                     
                     
                         
                     
                     
                        
                                    —
                                 
                                 
                                    vesi, k.a mineraalvesi ja gaseeritud vesi, suhkru- või muu magusainelisandiga või maitse- ja lõhnaainetega
                                 
                              
                  
                        ex 2202 91 00 
                     
                     
                        10
                     
                     
                        
                                    —
                                 
                                 
                                    alkoholivaba õlu, suhkrulisandiga
                                 
                              
                  
                        ex 2202 99 11 
                     
                     
                        11
                        19
                     
                     
                        
                                    —
                                 
                                 
                                    sojapõhised joogid, mille proteiinisisaldus on vähemalt 2,8 % massist, suhkrulisandiga (sisaldavad sahharoosi või invertsuhkrut)
                                 
                              
                  
                        ex 2202 99 15 
                     
                     
                        11
                        19
                     
                     
                        
                                    —
                                 
                                 
                                    sojapõhised joogid, mille proteiinisisaldus on alla 2,8 % massist; ühise tollitariifistiku 8. gruppi kuuluvatel pähklitel, 10. gruppi kuuluval teraviljal või 12. gruppi kuuluvatel seemnetel põhinevad joogid, suhkrulisandiga (sisaldavad sahharoosi või invertsuhkrut)
                                 
                              
                  
                        ex 2202 99 19 
                     
                     
                        11
                        19
                     
                     
                        
                                    —
                                 
                                 
                                    muud mittealkohoolsed joogid, mis ei sisalda rubriikidesse 0401 –0404  kuuluvaid tooteid või rubriikidesse 0401 –0404  kuuluvatest toodetest valmistatud rasvu, suhkrulisandiga (sisaldavad sahharoosi või invertsuhkrut)